Lav et referat af nedenstående tekst:

Tekst:
Otte retsdage med vidneafhøring i Serritslevsagen er slut. Og selvom der undervejs er kommet en stribe  opsigtsvækkende detaljer frem omkring den angivelige misrøgt af børnene, så har det ikke ændret på målsætningen forud for domsafsigelsen på onsdag hos de to forsvarere. - Der er ikke noget i hele vidneforløbet der er kommet bag på mig. Alt er gået helt efter planen, og det ændrer derfor heller ikke ved det faktum, at vi går efter frifindelse for min klient, siger forsvarer Anne Mette Ovesen til TV2 Nord. Ovesen, der er forsvarer for den anklagede far, er helt på linje med Henrik Garlik, der er moderens forsvarer. Han bekræftede også overfor TV2 Nord, at man går efter frifindelse. Hos anklageren er man også godt tilfreds med, hvordan selve vidneforløbet i sagen er forløbet. - Der er ikke noget ved det her forløb, som kommer bag på os. Hvad vi vil kræve vil jeg ikke komme ind på nu, det er det jeg skal ind på i proceduren på mandag. Men jeg kan sige så meget, at vi ikke vil begære frifindelse, siger anklager Michael Møller Hansen til TV2 Nord. Der forventes dom i sagen på onsdag.

Referat:
Både forsvarer til den anklagede far og mor står fast i kravet om frifindelse efter endt vidneafhøring.